EELNÕU

|  |
| --- |
| **O T S U S** |
|  |
| Kadrina | 25. mai 2022 nr  |
|  |
|  |
|  |
| Kinnisasja omandamine |  |
|  |
|  |

Kadrina Vallavalitsus teeb ettepaneku omandada Neeruti külas asuvast Allee kinnistust maatükk

tee ehitamiseks Neeruti külas asuva Buxhöwdeni kinnistu naaberkinnistute omanikele

juurdepääsu saamiseks oma kinnistutele vastavalt asendiplaanile (lisa). Allee kinnistu

omanikud on nõustunud kinnistu jagamisega selliselt, et jagamisel moodustuva transpordimaa

sihtotstarbega katastriüksus võõrandatakse tasuta Kadrina vallale.

Kadrina Vallavolikogu 2012. aasta 30. mai määrusega nr 50 kehtestatud Kadrina vallavara

valitsemise korra paragrahv 7 lõike 1 kohaselt omandatakse vallavara vallaelanike huvides

üldiseks kasutamiseks. Sama paragrahvi lõike 2 punkti 3 alusel otsustab kinnisasja omandamise

volikogu.

Eeltoodu alusel ja tuginedes Kadrina Vallavolikogu 2012. aasta 30. mai määrusega nr 50

kehtestatud Kadrina vallavara valitsemise korra paragrahvi 7 lõikele 1, lõike 2 punktile 3

Kadrina Vallavolikogu

o t s u s t a b:

1. Omandada Neeruti külas asuvast Allee kinnistust (korteriomanditest) katastritunnusega

27305:003:1780 (praegu kehtiva) mõtteline osa suurusega 2981 m² tasuta, vastavalt

asendiplaanile (lisa).

2. Volitada vallavalitsust viima läbi otsuse punktis 1 nimetatud Allee kinnistust mõttelise osa

omandamisega seotud toimingud sealhulgas kinnistu jagamise ja sõlmima maa omandamiseks

müügi- ja asjaõiguslepingu.

3. Lugeda käesoleva otsuse lisaks asendiplaan.

4. Kinnisasja omandamisega seotud kulud, sealhulgas maa jagamise ning müügi- ja

asjaõiguslepingu sõlmimisega seotud kulud kannab Kadrina vald.

5. Tühistada Kadrina Vallavolikogu 25. augusti 2021 aasta otsus nr 174 „Kinnisasja

omandamine“.

6. Otsus jõustub teatavakstegemisest.

Isik, kes leiab, et haldusaktiga või haldusmenetluse käigus on rikutud tema õigusi või piiratud

tema vabadusi, võib esitada Kadrina Vallavolikogule vallavalitsuse kaudu asukohaga Rakvere

tee 14, Kadrina 30 päeva jooksul, kui seadus ei sätesta teisiti, arvates päevast, millal isik

vaidlustatavast haldusaktist või toimingust teada sai või oleks pidanud teada saama, vaide

haldusmenetluse seaduses sätestatud korras või pöörduda kaebusega Tartu Halduskohtu Jõhvi

kohtumajja (Kooli 2, Jõhvi

(allkirjastatud digitaalselt)

Madis Viise

vallavolikogu esimees

Seletuskiri

Tagamaks Neeruti külas ligipääsu kinnistutele: Õiemetsa, Pihlaka, Seedri, Sireli, Vahtra,

soovisid Allee kinnistu omanikud 2018. aastal osa oma kinnistust müüa vallale. Tehinguni ei jõutud, sest Allee kinnistu omanikud taganesid kokkuleppest. Tänase seisuga on Allee kinnistu omanike soov anda vallale tasuta 2981 m² maa-ala, eeldusel, et Kadrina vald ehitab Allee kinnistule tee.

Rohuaia kinnistul on eraldi kokkulepe teiste omanikega, millesse valda ei ole kaasatud.